open-index/open-wikipedia-markdown huggingface dataset:
მშვიდი ცურვა

**მშვიდი ცურვა** — ირაკლი ჩარკვიანის 2006 წლის ერთადერთი ავტობიოგრაფიული რომანი. წიგნმა 2014 წელს გაიმარჯვა  ქართულ ლიტერატურულ მარათონში – "ჩემი წიგნი", რომელშიც ხმების რაოდენობით გადაუსწრო ისეთ წიგნებს როგორიცაა: მიხეილ ჯავახიშვილის "ჯაყოს ხიზნები", გურამ დოჩანაშვილის "სამოსელი პირველი", თომას მანის "ჯადოსნური მთა", ფიოდორ დოსტოევსკის "იდიოტი"..

## რომანის შესახებ 
ქართველი მუსიკოსის ირაკლი ჩარკვიანის რომანი პირობითად ორ ნაწილად იყოფა: პირველ მათგანში ავტორი ყვება ცნობილი ირანელი პოეტისა და მოძღვრის რუმის თანამედროვე რეინკარნაციის და თანამოსახელის - ქაბულელი ტერორისტის ისტორიას. მეორე ნაწილში კი ირაკლი ჩარკვიანი თავის ავტობიოგრაფიასა და სურვილებს რთავს.

"*ირაკლი ჩარკვიანის ეს რომანი-აღსარება ჩვენი დროის ერთგვარი ქრონიკაცაა, სადაც არაერთი ნაკლებად ცნობილი ფაქტია შესული უახლესი პერიოდის ქართული პოლიტიკური ცხოვრებიდან. რომანი, თავისი სიურეალისტური ესთეტიკით, თითქოს საბჭოთა სინამდვილიდან გაქცევაზეც მიანიშნებს.*"
 
კრიტიკოსთა აზრით ქართულ ლიტერატურაში ანტიუტოპიური სამყარო სრულყოფილი სახით პირველად მშვიდ ცურვაში შემოდის. მშვიდი ცურვის არამატერიალურ განზომილებაში წარმოდგენილია სამყარო, სადაც ბოროტების ემისრების წყალობით, სიცოცხლეზე კონტროლია დაწესებული – აქ ყველა 44 წელი ცოცხლობს, მკვლელობა და თვითმკვლელობა წახალისებულია, რაც გამართლებულია იმ ლოგიკით, რომ ისინი „კეთილს სჩადიან“ რადგან მატერიალური სამყარო სინამდვილეში წარმავალია და მარადისობა სხვა განზომილებაში გადასვლით იწყება.

რომანის დასასრულს ჩარკვიანი მკითხველს ტრილოგიის სხვა ნაწილების გამოცემასაც პირდებოდა, რომელებსაც განსხვავებული სიუჟეტი და განსხვავებული დასასრული ექნებოდათ, თუმცა მწერალი „მშვიდი ცურვის“ დასრულების შემდეგ, რამდენიმე თვეში, 2006 წლის 25 თებერვალს საკუთარ ბინაში გარდაიცვალა.

## სიუჟეტი 
რომანი ორ მთავარ პერსონაჟზე – მეფეზე და რუმიზე მოგვითხრობს. მათი ცხოვრება პარალელურად ვითარდება, ისინი ერთმანეთის ალტერ ეგოები არიან. მათი ბედისწერა გადაჯაჭვულია და ერთი ადამიანის ორი ბუნების გამოხატულებაა. ერთი მშენებელი საწყისია, მეორე – დამანგრეველი. ერთის შესახებ ვიცით, რომ ესაა ირაკლი ჩარკვიანი – მეფე. მეორე შუასაუკუნეების სუფიას, ფილოსოფოსის და პოეტის – რუმის ინკარნაციაა. მოქმედება ორ სივრცეში – მატერიალურ და ზემატერიალურ განზომილებაში ვითარდება. თუკი მატერიალურ სივრცეში რომანის ისტორიულ-ბიოგრაფიული ნაწილია გაშლილი, რომანში წარმოდგენილ სხვა განზომილებაში ბოროტ ძალებს სამყაროს წინააღმდეგ შეთქმულების მოწყობა აქვთ ჩაფიქრებული. შეთქმულების ერთ-ერთი მონაწილეა ლენინი, რომლის ინკარნაციასაც რომანში, ასევე ბოროტი ძალის – ქოსა რობოტის, ფონ კლაინეს სახეში ვხედავთ. ლენინი რუმის ავალებს თვითმფრინავის აფეთქებას, თუმცა საბოლოოდ ის ამას ვერ შეძლებს. თვითმფრინავს გერმანელი ფონ კლაინე ააფეთქებს.

## რესურსები ინტერნეტში
* მშვიდი ცურვა – Goodreads.com-ზე
* მშვიდი ცურვა – დოკუმენტური ფილმი
* ირაკლი ჩარკვიანი – “მშვიდი ცურვა” 
* დავით სამნიაშვილი – მშვიდი ცურვა
* მშვიდი ცურვა – ბლოგი

## სქოლიო
კატეგორია:ირაკლი ჩარკვიანის ნაწარმოებები
კატეგორია:ქართული რომანები
კატეგორია:2006 წლის რომანები
კატეგორია:დისტოპიური რომანები
კატეგორია:ფენტეზი რომანები
კატეგორია:ავტობიოგრაფიული რომანები
კატეგორია:მაგიური რომანები
კატეგორია:პოლიტიკური რომანები
კატეგორია:პოსტმოდერნისტული რომანები
აბუ უბაიდი

**აბუ უბაიდი**, *აბუ უბაიდ ალ-კასიმ იბნ სალამი* (; დ. 774 — გ. 838, მექა) — არაბულენოვანი ფილოლოგი, ყურანის მცოდნე და იურისტი. მის მრავალრიცხოვან ნაშრომებს შორის, ადრინდელ შუასაუკუნეების საქართველოს ისტორიის თვალსაზრისით, მნიშვნელოვანია იურიდიული ტრაქტატი — „წიგნი ქონების შესახებ“. ეს არის ყველაზე ძველი თხზულება, რომელიც შეიცავს არაბი მხედართმთავრის ჰაბიბ იბნ მასლამას VII საუკუნის 50-იანი წლების შუა ხანებში თბილისის მოსახლეობის სახელზე გაცემულ დაცვის სიგელს და თბილისელებისათვის განკუთვნილ წერილის არაბულ ტექსტს.

## ლიტერატურა
* „არაბ და სპარსელ მწერალთა გეოგრაფიული და ისტორიული ცნობანი საქართველოს შესახებ“, თარგმანი ივ. მაჭავარიანის, «მოამბე», 1897, №12 და 1898, №1-2

კატეგორია:დაბადებული 774
კატეგორია:გარდაცვლილი 838
გორავ ჩოპრა

**გორავ ჩოპრა** (დ. 4 აპრილი, 1979) — ინდოელი ტელე-მსახიობი. 

ცნობილია საცეკვაო შოუებში „Nach Baliye“ 2 და „Zara Nachke Dikha“-ში მონაწილეობით. ასევე გადაღებულია ჰოლივუდურ ფილმში „სისხლიანი ალმასი“. იყო „Tez Talwaar Ladke“-ს (ბიჭების გუნდი) წევრი. მასობრივი პოპულარობა მოუტანა „Colors TV“-ის საპნის ოპერამ „ორი ბედი“, სადაც შეასრულა რაგუვენდრა პრატაპ რათორის როლი. ამ როლისთვის მან მოიგო „ქოლორს გოლდენ პეტელის“ ჯილდო 2012 წელს. მისი პოპულარობა კიდევ უფრო გაიზარდა მას შემდეგ, რაც იგი გახდა ინდური ტელე-შოუ „დიდი ჩართვის“ (Big Switch) მე-4 სეზონის წამყვანი და მენტორი. 2016 წლის თებერვალში ტელეკომპანია „იმედის“ მოწვევით ესტუმრა საქართველოს. იმავე წლის გაზაფხულზე მონაწილეობდა ტელეშოუში „ცეკვავენ ვარსკვლავები“.

## რესურსები ინტერნეტში
* 

კატეგორია:ინდოელი მსახიობები
კატეგორია:დაბადებული 1979
კატეგორია:დაბადებული 4 აპრილი
კატეგორია:ცოცხალი ადამიანები
AllGame

**AllGame** (წინათ **All Game Guide**) — კომერციული ინფორმაციის მონაცემთა ბაზა არკადული თამაშების, ვიდეო თამაშებისა და კონსოლების მწარმოებლების შესახებ. დაფუძნდა 1998 წლის 27 იანვარს. 2014 წლის 14 დეკემბერს საიტმა შეწყვიტა მუშაობა.

## იხილეთ აგრეთვე
*AllMusic
*Allmovie

## სქოლიო
კატეგორია:ამერიკული საიტები
კატეგორია:ონლაინ თამაშების მონაცემთა ბაზები
კატეგორია:ვიდეო თამაშების განხილვების საიტები
კატეგორია:1998 წელს დაარსებული საიტები
ხევძმარი

**ხევძმარი**, *ხევძმარა* — მდინარე აღმოსავლეთ საქართველოში, ქალაქ თბილისის ჩრდილოეთ ნაწილში. ისტორიულად ატარებდა ქართლსა და კახეთს შორის გამყოფი საზღვრის ფუნქციას. დღეს ის თბილისის საზღვრებშია მოქცეული და მდინარე მტკვარს ერთვის ავჭალასთან.

ხევძმარა მშრალი და პერიოდულად მოქმედი მდინარეა. მისი რეჟიმი დაკავშირებულია ატმოსფერულ ნალექებთან, ამიტომ წყლიანობა გაზაფხულის პერიოდში ახასიათებს, მშრალ პერიოდში კი მთლიანად დამშრალია.

## საისტორიო წყაროები
ვახუშტი ბატონიშვილის აღწერით:

## იხილეთ აგრეთვე
* ხევძმარის დასახლება

## ლიტერატურა
*კ. ხარაძე, „გლდანი — ისტორიულ-გეოგრაფიული ნარკვევი“, თბ., 1997

## სქოლიო
კატეგორია:თბილისის მდინარეები
კატეგორია:მტკვრის შენაკადები
რათკორმაკი

**რათკორმაკი** (; ) — სოფელი ირლანდიაში, მდებარეობს სლაიგოს საგრაფოში, კონაქტის პროვინციაში. სოფლის ჩრდილოეთით, 6 კილომეტრში მდებარეობს ბენ-ბალბენის მთა და ზღვის სანაპირო. ყოველი წლის მაისში რათკორმაკში იმართება ცეკვის ფესტივალი.

## იხილეთ აგრეთვე 
* სლაიგოს საგრაფო

## სქოლიო
კატეგორია:სლაიგოს საგრაფოს დასახლებული პუნქტები
მალიქ-შაჰი (რუმი)

**მალიქ-შაჰი**, აგრეთვე ცნობილი როგორც **მელიქ-შაჰი** (; ) — რუმის სულთანი 1110-1116 წლებში.

მალიქ-შაჰის ძმის, ქილიჩ-არსლან I-ის გარდაცვალების შემდეგ, 1107 წლიდან სამი წლის განმავლობაში რუმის სასულთნოს ტახტი ვაკანტური იყო. 1110 წლამდე, მალიქ-შაჰი ისპაანში, პატიმრობაში იმყოფებოდა. მოგვიანებით, 1110 წელს, იგი ანატოლიაში დაბრუნდა, ისარგებლა იმ ფაქტით, რომ გარდაცვლილი ძმის უფროსი შვილები სასულთნოში არ იმყოფებოდნენ (მასუდ I დანიშმენდებს ჰყავდათ დატყვევებული, ხოლო არაპი — სპარსელებს) და საკუთარი თავი რუმის სულთნად გამოაცხადა.

## ბიზანტიასთან ბრძოლა
1111 წელს, მალიქ-შაჰმა სამხედრო ოპერაციები წამოიწყო ბიზანტიის იმპერატორის — ალექსი I კომნენოსის წინააღმდეგ, მაგრამ იღბალი იმპერატორის მხარეს იყო, რის გამოც, 1112 წელს, მათ შორის სამშვიდობო ხელშეკრულებას მოეწერა ხელი. ზავის მიუხედავად, სელჩუკები მაინც განაგრძობდნენ ისეთ სანაპირო ქალაქებზე თავდასხმებს, როგორიცაა ნიკეა, ბურსა, პერგამონი და მიზია.

1116 წელს, ფილომელიონის ბრძოლაში, ბიზანტიელებმა სასტიკად დაამარცხეს მუსლიმები. ბრძოლის შემდეგ, მალიქ-შაჰმა ალექსი კომნენოსთან ერთად ხელი მოაწერა ხელშეკრულებას, რომლის მიხედვითაც იგი თანახმა იყო, რომ ბიზანტიელებს დაებრუნებინათ ანატოლია, მაგრამ მას შემდეგ, რაც სულთანი დაბრმავდა და იგი თანამდებობიდან გადააყენეს, აღნიშნული ხელშეკრულება ბათილად გამოცხადდა.

## გარდაცვალება
1116 წელს, მალიქ-შაჰი მასუდ I-მა მოკლა.

## ლიტერატურა
* 
* 
* 

## სქოლიო
კატეგორია:რუმის სულთნები
კატეგორია:გარდაცვლილი 1116
კატეგორია:დაბადების წელი უცნობია
შოთა ადამია

**შოთა ადამია** (დ. 25 იანვარი 1929, თბილისი) — ქართველი გეოლოგი და პედაგოგი. საქართველოს გარემოს დაცვის მინისტრის თანამდებობაზე არჩეულ იქნა 1992 წლის 24 ნოემბერს. გეოლოგია-მინერალოგიურ მეცნიერებათა დოქტორი (1969); პროფესორი (1991). 1991 წლიდან საქართველოს გეოლოგიური საზოგადოების პრეზიდენტი. 

## ბიოგრაფია
1953-1955 წლებში იყო საქართველოს მეცნიერებათა აკადემიის ა. ჯანელიძის სახელობის გეოლოგიის ინსტიტუტის ასპირანტი; შემდგომ მეცნიერ თანამშრომელი; 1971-1976 წლებში ამავე ინსტიტუტის კომპლექსური კვლევის განყოფილების ხელმძღვანელი; 1976-1988 წლებში დირექტორის მოადგილე სამეცნიერო დარგში; 1988-1995 წლებში დირექტორი; 1992 წლიდან საქართველოს რესპუბლიკის გარემოს დაცვის მინისტრი; 1991 წლიდან ეწეოდა პედაგოგიურ მოღვაწეობას თბილისის სახელმწიფო უნივერსიტეტში; მისი მეცნიერული ინტერესები მოიცავს გეოლოგიის, ასევე გეოფიზიკის პრობლემების ფართო წრეს; მის შრომებში ახლებურადაა გადაწყვეტილი საქართველოსა და კავკასკიის ალპურისწინა და ალპური წარმონაქმნების რეგიონული გეოლოგიის, სტრატიგრაფიის, პალეოგეოგრაფიის, ტექტონოლოგიის, პეტროლოგიის და სხვა საკითხები; ნაჩვენებია, რომ კავკასიონის გრანიტ-მეტამორფული კომპლექსები ძირითადად პალეოზოურია, ხოლო მათი ზეწრული აგებულება გვიანდელი ჰერცინული დანაოჭების შედეგია. ნეომობილიტურ იდეებზე დაყრდნობით კოლეგებთან ერთად გამოთქვა მოსაზრება კასპიისა და შავი ზღების ღრმულების რიფტულ წარმოშობაზე.  

## ბიბლიოგრაფია
* გეოტექტონიკა (თანაავტორი). - თბილისი, თბილ. უნ-ტის გამ-ბა, 2000. - -284გვ.
* მასალები კავკასიონის წინამთების გეოლოგიური აგებულების შესახებ მდ. პატარა ლიახვის აუზსა და ქ. დუშეთის მერიდიანს შუა (ავტორი). - თბილისი, საქ. სსრ მეცნ. აკად. გამ-ბა, , 1958. - 934გვ.

## ლიტერატურა
## რესურსები ინტერნეტში
*საქართველოს პარლამენტის ეროვნული ბიბლიოთეკის ბიოგრაფიული ლექსიკონი

კატეგორია:დაბადებული 1929
კატეგორია:ქართველი გეოლოგები
კატეგორია:ქართველი პედაგოგები
კატეგორია:დაბადებული 25 იანვარი
ბელარუსის ჰიმნი

**ბელარუსის რესპუბლიკის სახელმწიფო ჰიმნი** „ჩვენ ბელარუსები ვართ“ () — ბელარუსის სახელმწიფოებრიობის ერთ-ერთი სიმბოლო. მუსიკა ჰიმნისთვის დაიწერა 1955 წელს ნესტორ სოკოლოვსკის მიერ ბელორუსიის საბჭოთა სოციალისტური რესპუბლიკისთვის. ბელარუსის სსრ-ს ჰიმნის ტექსტის ავტორია მიხას კლიმკოვიჩი. 2002 წელს მიხას კლიმკოვიჩის ტექსტი ვლადიმერ კარიზნას მიერ გადაიხედა და შეიცვალა, გათვალისწინებული იქნა ახალი პოლიტიკური რეალიები.

## ბელარუსის სსრ-ს ჰიმნი 
პირველად ჰიმნი „ჩვენ ბელარუსები ვართ“ იყო შესრულებული 1955 წელს 24 თებერვალს. პირველად ჰიმნის პრეზენტაცია გაიმართა ჟიურის წინაშე 1944 წელს, მაგრამ მას 11 წელი დასჭირდა, სანამ იგი ოფიციალურად მიიღეს..

### ბელარუსის სსრ-ს ჰიმნი ტექსტი 
## ბელარუსის სახელმწიფო ჰიმნი 
1995—2002 წლებში ჰიმნი "ჩვენ ბელარუსები ვართ", ოფიციალურ ცერემონიებზე სიტყვების გარეშე სრულდებოდა. 2002 წელს ტექსტი გადაიხედა და გაუმჯობესდა ვლადიმერ კარიზნას მიერ. ხოლო ამის შემდეგ იგი მიღებულ იქნა ბელარუსის სახელმწიფო ჰიმნად.

## ბელარუსის სახელმწიფო ჰიმნის ტექსტი 
## სქოლიო
კატეგორია:ბელარუსის ეროვნული სიმბოლოები
მასუდ I

**მასუდ I**, აგრეთვე ცნობილი როგორც **რუქნ ად-დინ მასუდი** (; ; ; დ. 1095 — გ. 1156) — ქილიჩ-არსლან I-ის შვილი, რუმის სულთანი 1116-1156 წლებში, გარდაცვალებამდე.

მასუდ I-ის მამის, ქილიჩ-არსლან I-ის გარდაცვალების შემდეგ, რუმის სულთანი გარდაცვლილის ძმა — მალიქ-შაჰი გახდა. დანიშმენდების დახმარებით, მასუდმა დაიპყრო კონია და 1116 წელს მალიქ-შაჰი დაამარცხა, მოგვიანებით, დააბრმავა, ხოლო საბოლოოდ — მოკლა იგი. 
1125 წლისთვის, სასულთნოში არსებული ვითარება მისთვის არახელსაყრელი აღმოჩნდა, რის გამოც, იგი კონსტანტინოპოლში გაიქცა. ამის შემდეგ, სულთანი დანიშმენდებთან გაერთიანდა, საკუთარი ძმა დაამარცხა და კვლავ რუმის სასულთნოში დაბრუნდა.

1130 წელს, მასუდ I-მა ალაედინის მეჩეთის მშენებლობა დაიწყო, რომელიც მოგვიანებით, 1221 წელს დასრულდა.

მინიატიურა|მარჯვნივ|ალაედინის მეჩეთი
## მეორე ჯვაროსნული ლაშქრობა
მმართველობის მიწურულს, სულთანი მეორე ჯვაროსნული ლაშქრობაში მონაწილე არმიათა წინააღმდეგ იბრძოდა. ფაქტობრივად, მას ორი არმიასთან მოუხდა შებრძოლება — პირველ მათგანს გერმანიის მეფე კონრად III მეთაურობდა , ხოლო მეორეს — საფრანგეთის მეფე ლუი VII. მასუდ I-მა ორივე ჯვაროსნული არმია დაამარცხა, პირველი 1147 წელს, ესქიშეჰირში, ხოლო მეორე — 1148 წელს, დენიზლში .

## ოჯახი
მასუდ I-ის გარდაცვალების შემდეგ, რუმის მომდევნო სულთანი მისი ვაჟი, ქილიჩ-არსლან II გახდა, ხოლო მისი ერთ-ერთი ქალიშვილი ბიზანტიის იმპერატორ იოანე II-ის ძმაზე, იოანე ცელეპეს კომნენოსზე დაქორწინდა, რომელმაც შემდეგ ისლამი მიიღო.

## ლიტერატურა
* 
* 
* 

## სქოლიო
კატეგორია:რუმის სულთნები
კატეგორია:დაბადებული 1095
კატეგორია:გარდაცვლილი 1156
კატეგორია:დაბადების წელი უცნობია
აბუ ლ-ფიდა

**ისმაილ იბნ ალი ა ლ-აიუბ აბუ ლ-ფიდა** (; დ. ნოემბერი 1273, დამასკო — გ. 27 ოქტომბერი, 1331, ჰამა) — არაბი ისტორიკოსი და გეოგრაფი. ჰამის (სირია) აიუბიდ ამირათა შთამომავალი. მეცნიერების სხვადასხვა დარგის (ასტრონომია, მედიცინა, ბოტანიკა) შესანიშნავი მცოდნე, პოეტი. იყო მამლუქთა სულთნების სამსახურში.

ცნობილია მისი ორი თხზულება: „ადამიანთა მოდგმის შემოკლებული ისტორია“, შედგება ორი ნაწილისაგან. პირველში მოთხრობილია ისლამამდელი ხანის ისტორია, მეორეში — ისლამის ისტორია 1329 წლამდე. ეს თხზულება კომპილაციური ხასიათისაა, მაგრამ მასში მოიპოვება ისეთი მასალაც, რომელიც სხვასთან არ გვხვდება. მეორე ნაწილში არის ცნობები, თბილისის საამიროს უკანასკნელი პერიოდის შესახებ. აბუ ლ-ფიდას ცნობები საქართველოს შესახებ ქართულ ისტორიოგრაფიაში შემოიტანეს ი. მაჭავარიანმა და ივანე ჯავახიშვილმა.

გეოგრაფიულ თხზულებაში — „ქვეყნების მოწესრიგება“ აღწერილია შავი ზღვა, მდინარე მტკვარი და მასზე მდებარე ქალაქები, მათ შორის თბილისი, კავკასიონი და იქ მოსახლე ხალხები.

## ხსოვნა
მის პატივსაცემად, მთვარის ერთ-ერთ კრატერს დაარქვეს აბულფედა.

## ლიტერატურა
* ქართული ენციკლოპედია, „თბილისი“, გვ. 55,  თბ., 2002

## სქოლიო 
კატეგორია:არაბი ისტორიკოსები
კატეგორია:დაბადებული 1273
კატეგორია:გარდაცვლილი 1331
კატეგორია:უცხოელი ავტორები საქართველოსა და ქართველების შესახებ
სინდის პროვინცია

**სინდი** (; ; ) — პაკისტანის პროვინცია. ქვეყნის ოთხი პროვინციიდან ფართობის მიხედვით მესამეა. პროვინცია არის სინდჰების სამშობლო. აღმოსავლეთიდან ესაზღვრება ინდოეთი, სამხრეთიდან არაბეთის ზღვა, ხოლო ჩრდილოეთიდან და დასავლეთიდან პაკისტანის პროვინციები ბელუჯისტანი და პენჯაბი.

პროვინციის სახელწოდება მომდინარეობს მდინარე ინდისაგან, რომელიც მნიშვნელოვან როლს ასრულებდა ქვეყნის განვითარებაში.

## რესურსები ინტერნეტში
* სინდის მთავრობა 
* Khairpur Sindh Heritage & Welfare NGO 
* სინდის მმართველთა დინასტიები
* სინდის რუკა 
* 'Come on Sindh !' — A blog dedicated to the province of Sindh
* Карта округов Синда 
* Popular Sindhi Personalities 
* Sindh Attractions 

კატეგორია:პაკისტანის პროვინციები
კივი!

**კივი!** () — მოკლემეტრაჟიანი ანიმაციური ფილმი, რომელიც 2006 წელს ნიუ-იორკის ვიზუალური ხელოვნების სკოლის სტუდენტმა დონი პერმედმა შექმნა. ანიმაციის კომპოზიტორია ტიმ კასელი. ანიმაცია მოგვითხრობს ფრინველი კივის შესახებ, რომელიც ფრენას გადაწყვეტს. ანიმაცია ინტერნეტ პორტალ YouTube-ზე განთავსების შემდეგ მთავარ ინტერნეტ მოვლენად იქცა. „კივი!“ ანიმაციური პროგრამა Maya-ს საშუალებით შეიქმნა სტუდია Anzovin-ის მიერ.

## სიუჟეტი
სიუჟეტი განვითარება იწყება ფრინველი კივით, რომელიც იდუმალებით მოცული მიზნით კლდეზე ჰორიზონტალურად ხეებს ანთავსებს. უკანასკნელი ხის გამაგრების შემდეგ კივი თავზე მფრინავის ქუდს იფარებს და მოულოდნელად კლდიდან ხტება. ის საკუთარ პატარა ფრთებს იქნევს და ცდილობს წარმოიდგინოს, რომ დაფრინავს. ამ დროს მას თვალიდან  ცრემლი წამოუვა, რაც მიანიშნებს, რომ მან ოცნება აისრულა და სხვა ფრინველებივით ფრენა. სიუჟეტის დასასრულს კივი ნისლში უჩინარდება.

## პოპულარობა
2011 წელს ანიმაციური ფილმი 29 მილიონზე მეტმა ადამიანმა ნახა ანიმაციამ საერთაშორისო აღიარება 2007 წლის 27 მარტს მოიპოვა, როდესაც მაყურებლებმა YouTube-ის პირველ ვიდეო დაჯილდოებაზე მას ხმა მისცა. ამის შემდეგ „Kiwi!“ საინფარმაციო საშუალებების ყურადღების ცენტრში მოექცა.

## რესურსები ინტერნეტში
* 
*Dony Permedi's website
*Dony Permedi interviewed 
*Kazakhstani YouTube-like project named after this animation 
* 

## სქოლიო
კატეგორია:2006 წლის ფილმები
კატეგორია:2006 წლის ანიმაციური ფილმები
Play (ჟურნალი)

***Play*** — ვიდეო თამაშებისადმი მიძღვნილი  ყოველთვიური ბრიტანული ჟურნალი. იგი ძირითადად, სტატიებს აქვეყნებს PlayStation-ის მიერ შექმნილი პროუქტების შესახებ. ჟურნალის პირველი გამოცემა გამოშვებულ იქნა 1995 წლის ოქტომბერს. მფლობელი არის Imagine Publishing. ბეჭდვითი გამოცემა ხელმისაწვდომია მთელს მშოფლიოში, ისევე როგორც ციფრული სახით, iPhone, iPod-სა, iPad-ისთვის Pixel Mags-თან სადისტრიბუციო შეთანხმების საფუძველზე.

## რესურსები ინტერნეტში
*ოფიციალური საიტი
*Imagine Publishing-ის ვებსაიტი 
*Play ჟურნალის მიმოხლვა და ინფორმაცია გამომცემლებზე 

## სქოლიო
კატეგორია:PlayStation-ის ჟურნალები 
კატეგორია:ბრიტანული კომპიუტერული ჟურნალები
კატეგორია:ბრიტანული ვიდეო თამაშების ჟურნალები
კატეგორია:1995 წელს დაარსებული ჟურნალები
კატეგორია:ბრიტანული ყოველთვიური ჟურნალები
ქილიჩ-არსლან II

**ქილიჩ-არსლან II**, აგრეთვე ცნობილი როგორც **იზ ად-დინ ქილიჩ-არსლან ბინ მასუდი** (; ; ; დ. 1113 — გ. 1192) — მასუდ I-ის შვილი, რუმის სულთანი 1156-1192 წლებში, გარდაცვალებამდე.

## მმართველობა
1156 წელს, მასუდ I-ის გარდაცვალების შემდეგ, რუმის სულთანი ქილიჩ-არსლან II გახდა.

1158-1161 წლებში ბიზანტილების მიერ განხორციელებული სამხედრო კამპანიები რუმის სასულთნოს წინააღმდეგ, 1162 წლის სამშვიდობო ხელშეკრულებით დასრულდა, რომლის მიხედვითაც, ზოგიერთი სასაზღვრო ტერიტორია, მათ შორის სივასი, ფულადი გადასახადის სანაცვლოდ ბიზანტიის იმპერიის ძალაუფლებაში მოექცა. საზავო ხელშეკრულების მოქმედება 1175 წლამდე გაგრძელდა, რადგან სულთანმა ზავის პირობები სათანადოდ არ შეასრულა. ქილიჩ-არსლან II-ს სურდა, რომ ბიზანტიის იმპერატორ მანუელ კომნენოსთან მოლაპარაკება ეწარმოებინა, მაგრამ 1176 წელს, იმპერატორმა გადაწყვიტა, რომ მოღალატე მეზობლისთვის ჭკუა ესწავლებინა და შეკრიბა არმია იმისთვის, რომ დაეპყროთ სასულთნოს დედაქალაქი — კონია. მან გადაწყვიტა, რომ აეღო ესქიშეჰირი და სუვლეა, ხოლო შემდეგ კონიაში შეჭრილიყო. სამხედრო კამპანიის განმავლობაში, კომნენოსმა მრავალი ტაქტიკური შეცდომა დაუშვა, რის გამოც, 1176 წლის 17 სექტემბერს ქილიჩ-არსლანის არმიამ ბიზნატიელები დაამარცხა .

1180 წელს, სულთანმა ისარგებლა მანუელ კომნენოსის გარდაცვალების შემდეგ ბიზანტიის იმპერიაში დამყარებული არასტაბილური სიტუაციით და გადაწყვიტა, რომ დაეცვა ანატოლიის სამხრეთი ტერიტორია. ამის განსახორციელებლად, მან ვეზირი იხთიარ ად-დინი სალადინთან ალიანსის შესაქმნელად გაგზავნა.

1182 წელს, ქილიჩ-არსლან II-მ ქუთაჰია დაიპყრო. 1185 წელს, იგი ისააკ II ანგელოსთან მშვიდობის დამყარებაზე შეთანხმდა.

## სულთნის გადაწყვეტილება
1186—1187 წლებში, ქილიჩ-არსლან II-მ გადაწყვიტა, რომ სასულთნო საკუთარი 9 ვაჟისთვის, ძმის შვილისთვის და ძმისთვის - შანქარ-შაჰისთვის გაენაწილებინა:

* ქუთბ ალი-დინ მალიქ-შაჰი — აქსარაი
* ქეი-ხოსროვ I — ბურგლარი
* რუქნ ად-დინ სულეიმან-შაჰი — თოქათი
* ნასირ ად-დინ-შაჰი — ნიქსარი
* მუჯჰით ად-დინ-შაჰი — ელიბისთანი 
* ნურ ად-დინ-მაჰმუდ-შაჰი — სივასი
* მუ-იზ-ად-დინ-შაჰი — მალათია
* არსლან-შაჰი — ნიგდე
* მასუდ-შაჰი — ანკარა
* შანქარ-შაჰი - ერეგლი
* ქილიჩ-არსლან II-ის ერთ-ერთი შვილის სახელი უცნობია.

## გარდაცვალება
ქილიჩ-არსლან II გარდაიცვალა 1192 წელს. დაკრძალულია ალაედინის მეჩეთში, კონია.

მისი გარდაცვალების შემდეგ, ქეი-ხოსროვ I-მა თავის რუმის სულთნად გამოაცხადა და განაცხადა, რომ ეს იყო მამის სურვილი. მიუხედავად ამისა, მისი ძმები აქტიურად ჩაერთნენ არეულობაში.

## სქოლიო
კატეგორია:რუმის სულთნები
კატეგორია:დაბადებული 1113
კატეგორია:გარდაცვლილი 1192
კატეგორია:დაბადების წელი უცნობია
ბრიუს ნესმიტი

**ბრიუს ნესმიტი** () – ამერიკელი ვიდეო თამაშების დიზაინერი, რომელიც დაკავებული არის როლური ვიდეო თამაშების შექმნით. მონაწილეობა მიღებული აქვს ისეთი თამაშების შექმნაში როგირიც არის *The Elder Scrolls II: Daggerfall*, *The Elder Scrolls IV: Oblivion* და *The Elder Scrolls V: Skyrim*. ნესმიტი, ასევე იყო სამაგიდო თამაშის *DragonStrike*-ის დიზაინერი, რომელიც გამოუშვა კომპანია TSR, Inc.-მა.

## რესურსები ინტერნტეში
*ბიოგრაფია Mobygames.com-ზე
 
## სქოლიო
კატეგორია:როლური ვიდეო თამაშების დიზაინერები
კატეგორია:ცოცხალი ადამიანები
ქეი-ქავუს II

**ქეი-ქავუს II** (; ) — ქეი-ხოსროვ II-ის შვილი, რუმის სულთანი 1246–1257 წლებში.

ქეი-ხოსროვ II-ის გარდაცვალების დროს, 1246 წელს, იგი საკმაოდ ახალგაზრდა იყო და ვერ შეძლო მონღოლთა მიერ ანატოლიის დაპყრობის თავიდან აცილება. მმართველობის უმეტეს პერიოდში, იგი ტახტს საკუთარ ძმას — ქილიჩ-არსლან IV-ს უზიარებდა. 
1256 წელს, მონღოლებმა დაამარცხეს ქეი-ქავუს II, რომელიც შემდეგ ბიზანტიაში გაიქცა. ბიზანტიის იმპერიის სასამართლომ, სულთანი დააკავა. ამის შემდეგ, მისმა ძმამ, ქეი-ყუბად II-მ თხოვნით მიმართა ოქროს ურდოს ყაენს — ბერქას. ოქროს ურდოს სარდალი, ნოღაი, შეიჭრა ბიზანტიის იმპერიაში და გაათავისუფლა დაპატიმრებული სულთანი  ქეი-ქავუს II. ბერქამ მას გარკვეული ტერიტორია მიანიჭა ყირიმში, სადაც სულთანმა დარჩენილი ცხოვრება გაატარა. 

ქეი-ქავუს II გარდაიცვალა დევნილობაში, ყირიმში, 1279 ან 1280 წელს.

## რესურსები ინტერნეტში
* 

**ქეი-ქავუს II-ის მონეტები**
* 
* 
* 

## სქოლიო
კატეგორია:დაბადებული 1230-იანები
კატეგორია:გარდაცვლილი 1270-იანები
კატეგორია:რუმის სულთნები
ბელარუს-საქართველოს ურთიერთობები

**ბელარუს-საქართველოს ურთიერთობები** —  წარმოადგენს  ურთიერთობებს ბელარუსსა და საქართველოს შორის. საქართველოსა და ბელარუსის რესპუბლიკას შორის დიპლომატიური ურთიერთობები დამყარდა 1994 წლის 6 იანვარს.

## საქართველოს საგანგებო და სრულუფლებიანი ელჩები ბელარუსში 
* დავით ზალკალიანი - 2008-2009
* გიორგი ჩხეიძე - 2010-2012
* დავით კოტარია - 2012-დღემდე

ბელარუსის რესპუბლიკას საქართველოში საელჩო არ აქვს.

ბელარუსი ბიზნესმენი სერგეი ტეტერინი ბელარუსში საქართველოს საპატიო კონსულია.

საქართველოსა და ბელარუსის რესპუბლიკას შორის თანამშრომლობის ძირითადი მიმართულებებია სოფლის მეურნეობა, ტრანსპორტი, ტურიზმი.

## სქოლიო 
## რესურსები ინტერნეტში
* საქართველოსა და ბელარუსის რესპუბლიკას შორის არსებული ურთიერთობები 

კატეგორია:საქართველოს დიპლომატიური ურთიერთობები
კატეგორია:ბელარუსის დიპლომატიური ურთიერთობები
კატეგორია:საქართველოს საგარეო ურთიერთობები
კატეგორია:ბელარუსის საგარეო ურთიერთობები
კატეგორია:დიპლომატიური ურთიერთობები ანბანის მიხედვით
ლოგან ლერმანი

**ლოგან უეიდ ლერმანი** ( დ. 19 იანვარი, 1992) — ამერიკელი მსახიობი, რომელიც ცნობილი გახდა სათავგადასავლო-ფენტეზის ჟანრის ფილმ „პერსი ჯექსონში“ შესრულებული როლით.

## ბიოგრაფია 
ლოგანი დაიბადა ბევერლი-ჰილზში, კალიფორნიაში. დედამისი ლიზა ნი გოლდმანი მუშაობს მის მენეჯერად. მამამისი ლარი ლერმანი არის ბიზნესმენი და ტექნიკოს-ორთოპედი. მას ჰყავს უფროსი და-ძმა ლინდსი და ლუკასი.

ლოაგანი არის ებრაელი. მისი ბებია-პაპები ოთხი სხვადასხვა ქვეყნიდან არიან წარმოშობით. ლოგანის პაპა, მამის მხრიდან, მაქს ლერმანი დაიბადა ბერლინში, გერმანიაში, 1927 წელს, პოლონურ ებრაულ ოჯახში; 1930 წელს მათ დატოვეს გერმანია ნაცისტური რეჟიმის გამო და დასახლდნენ შანხაიში, ჩინეთში მეორე მსოფლიო ომის დასრულებამდე. ლოგანის ბებია, მამის მხრიდან, მინა დაიბადა მეხიკოში, რუსი ებრაელების ოჯახში. ლოგანის ბებია, დედის მხრიდან, იყო პოლონელი ებრაელი ემიგრანტი და პაპა, დედის მხრიდან, დაიბადა ლოს-ანჯელესში ისიც ებრაელთა ემიგრანტ ოჯახში. დედის მხრიდან ის არის ნათესავი მომღერალი ტყუპი ძმების Evan და Jaron Lowenstein-ების.

ლოგანი თავს „შავ ცხვარს“ უწოდებს, რადგან მის ოჯახში ყველა ექიმია, ის კი მსახიობი. მისი ოჯახი ფლობს ორთოპედიის და პროთეზირების კომპანიას „Lerman & Son“, რომელიც დააარსა მისმა დიდმა პაპამ, იაკობ ლერმანმა, 1915 წელს.

1990-იან წლებში ის გამოჩნდა სარეკლამო რგოლებში, მანამ სანამ სერიალი „ჯეკი და ბობი“ დაიწყებოდა. ასევე ის მონაწილეობდა „პეპლის ეფექტში“ 2004 წელს და „ბუს ძახილში“ 2006 წელს. ლოგანმა შემდგომი აღიარება მოიპოვა ვესტერნის ჟანრის ფილმით „სამ საათსა და ათ წუთზე იუმასკენ“, თრილერით „ნომერი 23“, კომედიით „ბილის გაცნობა“, 2009 წელს ფილმებით „მოთამაშე “ და „ჩემი ერთადერთი“. 2011 წელს მან დარტანიანის როლი შეასრულა ფილმში „სამი მუშკეტერი“, სადაც ასევე მონაწილეობდნენ მილა ივანოვიჩი და ორლანდო ბლუმი. 2012 წელს ჩარლის როლი შეასრულა დრამაში „მარტოობის უპირატესობანი“, სადაც პარტნიორობას უწევდა ფილმ ჰარი პოტერის ვარსკვლავი ემა უოტსონი.

## ფილმოგრაფია  
## რესურსები ინტერნეტში
*
*
*
*

კატეგორია:დაბადებული 19 იანვარი
კატეგორია:დაბადებული 1992
კატეგორია:ამერიკელი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
მსოფლიო საფეხბურთო ჩემპიონატი 2006: ფინალი

**მსოფლიო საფეხბურთო ჩემპიონატი 2006: ფინალი** — მუნდიალი 2006-ის დასკვნითი მატჩი. ფრანგი ზინედინ ზიდანი, რომელიც 8 წლით ადრე გამართული ფინალის გმირი იყო და საკუთარ ნაკრებს მსოფლიო ჩემპიონის ტიტული მოუტანა, გაძევებული იქნა მოედნიდან. ეს ზიდანის უკანასკნელი მატჩი იყო. მან მოწინააღმდეგე გუნდის მცველ მარკო მატერაცის სიტყვიერ პროვოკაციას მკერდში თავის ჩარტყმით უპასუხა.

## გზა ფინალამდე
|style="background:#c1e0ff"|ცხრილი
|colspan="2" style="text-align:center"|

|- style="vertical-align:top;background:#c1e0ff"
|ოპონენტი
|შედეგი
||პლეი-ოფის ეტაპი
|ოპონენტი
|შედეგი
|-
|
|1–0
|style="background:#c1e0ff"|მერვედფინალი
|
|3–1
|-
|
|3–0
|style="background:#c1e0ff"|მეოთხედფინალი
|
|1–0
|-
|
|2–0 (დ.დ.)
|style="background:#c1e0ff"|ნახევარფინალი
|
|1–0
|}

## მატჩის მიმოხილვა
გუნდებმა პირველ 20 წუთში გაცვალეს გოლები. მე-7 წუთზე იტალიის კარში საეჭვო პენალტი დაინიშნა, რომელიც ზიდანმა გაიტანა. ანგარიში ანდრეა პირლოს ჩაწოდებული კუთხურის შემდეგ თავური დარტყმით მატერაციმ გაათანაბრა. გატანის შანსი ორივე გუნდს ჰქონდა. 35-ე წუთზე ლუკა ტონიმ ხარიხას მოარტყა ბურთი, ხოლო 53-ე წუთზე ფლორან მალუდა საჯარიმოში ჯანლუკა ძამბროტამ წააქცია და პენალტი უნდა დანიშნულიყო. დამატებით დროში ჯანლუიჯი ბუფონმა ზიდანის თავური დარტყმის შემდეგ იხსნა საკუთარი კარი გოლისგან.

### ზიდანის გაძევება
დამატებითი დროის მეორე ტაიმში მატერაციმ ზიდანს სიტყვიერი შეურაცხყოფა მიაყენა, რის შემდეგაც ზიდანმა მას თავი ჩაარტყა მკერდში. თამაში შეჩერდა. მსაჯ ჰორაციო ელისონდოს არ დაუნახავს ეპიზოდი, მას ამის შესახებ ინფორმაცია მეოთხე მსაჯმა, ლუის მედინა კანტალეხომ, მიაწოდა. მსაჯმა ზიდანს 110-ე წუთზე წითელი ბარათი უჩვენა

### პენალტების სერია
პენალტების სერიაში გოლი გაიტანა ყველა ფეხბურთელმა, გარდა დავიდ ტრეზეგესი, რომელსაც იტალიის წინააღმდეგ ევრო 2000-ის ფინალში ოქროს გოლი ჰქონდა გატანილი. ტრეზეგემ ბურთი ხარიხას მოარტყა. იტალიამ მოიგო 5-3.

## შედეგები
ეს იყო პირველი ფინალი 1978 წლის შემდეგ, რომელშიც არ მონაწილეობდნენ გერმანიის ან ბრაზილიის ნაკრებები. ეს იყო ასევე მეორე ფინალი 1994 წლის შემდეგ, რომელშიც გამარჯვებული პენალტების სერიით გამოვლინდა. ამ ტიტულის მოპოვებით, იტალიამ გაასწრო გერმანიის ნაკრებს და ერთით მიუახლოვდა ბრაზილიას.

## მატჩი
### დეტალები
|valign="top"|
|style="vertical-align:top;width:50%"|

|}

### სტატისტიკა
## სქოლიო
ფინალი
კატეგორია:მსოფლიო საფეხბურთო ჩემპიონატის ფინალები
ქეი-ყუბად III

**ქეი-ყუბად III** (; () — რუმის სულთანი 1298–1302 წლებში. მართავდა ქვეყნის დასავლეთ ნაწილს. იგი იყო ქეი-ქავუს II-ის ძმისშვილი და თურქმანების დიდი მხარდაჭერა ჰქონდა. როგორც სულთანი იგი იყო მონღოლების ვასალი და რეალური ძალაუფლება არ ჰქონია. 

პირველად სელჩუკთა ტახტზე პრეტენზია გამოაცხადა 1283 წელს, თურქმანმა ყარამანიდებმა იგი სცნეს სულთნად, თუმცა ქეი-ყუბადი დაამარცხა ვეზირმა ფახრ ალ-დინ-ალიმ და თავი შეაფარა კილიკიის სომეხთა სამეფოს. 1298 წლამდე მის შესახებ არაფერია ცნობილი. ამ წელს იგი მასუდ II-ის ტახტიდან ჩამოგდების შემდეგ გახდა რუმის სულთანი. იგი არაპოპულარული მმართველი იყო და 1302 წელს ილხანთა საყაენოში სტუმრობისას, მონღოლებმა ქეი-ყუბად III სიკვდილით დასაჯეს და კვლავ მასუდ II დააბრუნეს ტახტზე.  

## რესურსები ინტერნეტში
*

## სქოლიო
კატეგორია:რუმის სულთნები
კატეგორია:გარდაცვლილი 1302
ამადუ-მაჰთარ მ’ბოუ

**ამადუ-მაჰთარ მ’ბოუ** (დ. 20 მარტი, 1921, დაკარი — გ. 24 სექტემბერი, 2024, იქვე) — სენეგალელი პოლიტიკოსი. იუნესკოს გენერალური დირექტორი 1974-1987 წლებში.

## ბიოგრაფია 
დაიბადა დაკარში. მონაწილეობდა მეორე მსოფლიო ომში, როგორც ფრანგული არმიის მოხალისე. 1951 წელს დაამთავრა სორბონის უნივერსიტეტი. მუშაობდა სენეგალში ისტორიისა და გეოგრაფიის მასწავლებლად, შემდეგ დაწყებითი განათლების დეპარტამენტის დირექტორად (1952-1957) და კოლონიის განათლებისა და კულტურის მინისტრად (1957-1958). 

ქვეყნის მიერ დამოუკიდებლობის გამოცხადების შემდეგ გახდა განათლების (1966-1968), ხოლო შემდეგ კულტურის (1968-1970) მინისტრი.

1953 წლიდან თანამშრომლობს იუნესკოსთან. იყო იუნესკოში სენეგალის დელეგაციის ხელმძღვანელი. ორჯერ ზედიზედ (1974 და 1980) აირჩიეს იუნესკოს გენერალურ მდივნად. დღევანდელ დღემდე არის ერთადერთი აფრიკელი, რომელიც ამ თანამდებობაზე მუშაობდა. 

ამადუ-მაჰთარ მ’ბოუ არის ბელგრადის უნივერსიტეტის  (1980) კოლუმბიის კაუკის უნივერსიტეტის (1987) და რიგი სხვა უნივერსიტეტების საპატიო დოქტორი. საპატიო ლეგიონის ორდენის კავალერი (2011). 

## რესურსები ინტერნეტში
* ამადუ-მაჰთარ მ’ბოუს ვებგვერდი 

კატეგორია:დაბადებული 20 მარტი
კატეგორია:დაბადებული 1921
კატეგორია:გარდაცვლილი 24 სექტემბერი
კატეგორია:გარდაცვლილი 2024
კატეგორია:სენეგალელი პოლიტიკოსები
კატეგორია:იუნესკოს გენერალური დირექტორები
კატეგორია:საპატიო ლეგიონის ორდენის კავალრები
კიოტირო მაცურა

**კიოტირო მაცურა** (; დ. 29 სექტემბერი, 1937, ტოკიო, იაპონია) — იაპონელი პოლიტიკოსი და დიპლომატი. იუნესკოს გენერალური დირექტორი 1999-2009 წლებში.

## ბიოგრაფია 
დაიბადა 1937 წელს. 1959 წელს დაამთავრა ტოკიოს უნივერსიტეტის იურიდიული ფაკულტეტი, ხოლო 1961 წელს აშშ-ის ჰეივერფორდის ეკონომიკური კოლეჯი. 1992-1994 წლებში იაპონიის საგარეო საქმეთა მინისტრის მოადგილე. მუშაობდა დიპლომატად. 1994-1999 წლებში იყო იაპონიის ელჩი საფრანგეთში, ანდორასა და ჯიბუტში. 

1999 წლის 20 ოქტომბერს აირჩიეს იუნესკოს გენერალურ დირექტორად. 15 ნოემბერს გახდა იუნესკოს მე-9 გენერალური დირექტორი და აზიის პირველი წარმომადგენელი ამ თანამდებობაზე. 2005 წლის 12 ოქტომბერს მეორე ვადით აირჩიეს გენერალურ დირექტორად. 2008 წლიდან არის რუსეთის ხალხთა მეგობრობის უნივერსიტეტის საპატიო დოქტორი.

## რესურსები ინტერნეტში
* კიოტირო მაცურას ბიოგრაფია იუნესკოს საიტზე

## სქოლიო
კატეგორია:იაპონელი პოლიტიკოსები
კატეგორია:იუნესკოს გენერალური დირექტორები
კატეგორია:დაბადებული 1937
კატეგორია:დაბადებული 29 სექტემბერი
კატეგორია:ცოცხალი ადამიანები
ქილიჩ-არსლან IV

**ქილიჩ-არსლან IV**, აგრეთვე ცნობილი როგორც **რუქნ ად-დინ ქილიჩ-არსლან ბინ ქეი-ხოსროვი** (; ; ) — ქეი-ხოსროვ II-ის შვილი, რუმის სულთანი 1248–1265 წლებში.

## მმართველობა
1246 წელს, სულთან ქეი-ხოსროვ II-ის გარდაცვალების შემდეგ, ჰულაგუიანთა სახელმწიფოს ილხანმა, ჰულაგუ-ხანმა რუმის სულთნად გარდაცვლილის  უფროსი შვილი — ქეი-ქავუს II დანიშნა.

ქოსე-დაღის ბრძოლაში რუმის სასულთნოს დამარცხების შემდეგ, სასულთნოს საზღვარზე გააქტიურდნენ დამოუკიდებელი თურქმანული ტომები, რომლებიც პერიოდულად ძარცვავდნენ და უტევდნენ ქალაქს.

არსებობდა იმის საშიშროება, რომ სასულთნოში სამოქალაქო ომი დაწყებულიყო, რის გამოც, მოსალოდნელი საფრთხის თავიდან ასაცილებლად, მონღოლებმა სულთნის ტიტული ქეი-ხოსროვ II-ის სამივე შვილს — ქეი-ქავუს II-ს, ქეი-ყუბად II-ს და ქილიჩ-არსლან IV-ს მიანიჭეს.

ქილიჩ-ასრლან IV-მ, უფროს ძმას — ქეი-ქავუს II-ს პატიმრობა შეუფარდა, ხოლო უმცროსი ძმა — ქეი-ყუბად II მონღოლებთან გაგზავნა, მაგრამ იგი სასულთნოში დაბრუნებისას, 1257 წელს გარდაიცვალა.

ჰულაგუ-ხანის გადაწყვეტილებით, ქილიჩ-ასრლან IV-მ  ქეი-ქავუს II გაათავისუფლა, რის შემდეგაც ილხანმა მას მდინარე გალასის აღმოსავლეთი ტერიტორია დაუქვემდებარა, ხოლო გათავისუფლებულს — დასავლეთი. მოგვიანებით, ქეი-ქავუს II-მ იფიქრა, რომ ეს პირობები მისთვის ხელსაყრელი არ იქნებოდა, რის გამოც, მან დაიწყო მოლაპარაკებები მამლუქების სასულთნოსთან, რომ დაეწყოთ ერთობლივი სამხედრო მოქმედებები მონღოლების წინააღმდეგ, მაგრამ მათ შეიტყვეს ამ შეთქმულების შესახებ, რის შემდეგაც, სულთანი ქეი-ქავუს II ნიკეის იმპერატორ თეოდორე II ლასკარისთან გაიქცა, საიდანაც აღარ დაბრუნებულა.

## გარდაცვალება
1260 წლისთვის, ქილიჩ-ასრლან IV რუმის ერთადერთი სულთანი იყო. 1265 წელს, აბაღა-ხანის მხარდაჭერით, იგი სულეიმან პერვან მუინ ად-დინმა სიკვდილით დასაჯა. ამის შემდეგ, რუმის სულთანი გარდაცვლილის შვილი — ქეი-ხოსროვ III გახდა.

დაკრძალულია ალაედინის მეჩეთში, კონია.

## ლიტერატურა
* 
* *Claude Cahen, *Pre-Ottoman Turkey: a general survey of the material and spiritual culture and history*, trans. J. Jones-Williams, (New York: Taplinger, 1968) 271 ff.

## რესურსები ინტერნეტში
*
*

## სქოლიო
კატეგორია:რუმის სულთნები
კატეგორია:დაბადებული 1200-იანები
კატეგორია:გარდაცვლილი 1265
კატეგორია:დაბადების წელი უცნობია
ქეი-ხოსროვ III

**ქეი-ხოსროვ III**, აგრეთვე ცნობილი როგორც **გიიას-ად-დინ ქეი-ხოსროვ ბინ ქილიჩ-არსლანი** (; ; დ. 1259 — გ. 1284) — ქილიჩ-არსლან IV-ის შვილი, რუმის სულთანი 1265–1284 წლებში.

ქილიჩ-არსლან IV-ის სიკვდილით დასჯის შემდეგ, ქეი-ხოსროვ III არასრულწლოვანი იყო, რითაც სარგებლობდა სულეიმან პერვან მუინ ად-დინმა და მის სრულწლოვნებამდე რუმის სასულთნოზე  საკუთარ ძალაუფლებას ავრცელებდა. ამ დროის განმავლობაში, ქეი-ხოსროვ III-ის ნაცვლად, სამხედრო ღონისძიებებს სულეიმან პერვან მუინ ად-დინი და ვეზირი ფახრ ად-დინ ალი ახორციელებდნენ.

1283 წელს, სულთანმა ქეი-ხოსროვ III-მ ჰულაგუიანთა სახელმწიფოს ილხანის — აჰმედ თოგუდანის წინააღმდეგ აჯანყება წამოიწყო, რის გამოც, 1284 წლის მარტში იგი სიკვდილით დასაჯეს. 
ქეი-ხოსროვ III გარდაცვალების შემდეგ, რუმის მომდევნო სულთანი მისი ძმისშვილი — ქეი-ყუბად III გახდა.

იგი უკანასკნელი სულთანია, რომელიც კონიაში, ალაედინის მეჩეთშია დაკრძალული.

## ლიტერატურა
*Claude Cahen, *Pre-Ottoman Turkey: a general survey of the material and spiritual culture and history*, trans. J. Jones-Williams, (New York: Taplinger, 1968) 284 ff.
**Blue Guide: Turkey*  (London: A&C Black, 1995) 602.

## რესურსები ინტერნეტში
*

კატეგორია:რუმის სულთნები
კატეგორია:დაბადებული 1259
კატეგორია:გარდაცვლილი 1284
კატეგორია:დაბადების წელი უცნობია
მასუდ II

**მასუდ II**  (; ; ) —  ქეი-ქავუს II-ის უფროსი შვილი, რუმის სულთანი 1284–1296 და 1303-1307 წლებში.

## მმართველობა
მასუდ II-მ ახალგაზრდობის გარკვეული პერიოდი ყირიმში, დევნილობაში გაატარა, შემდეგ კი კონსტანტინოპოლში ცხოვრობდა. 1280 წელს, იგი პირველად გამოჩნდა ანატოლიაში, როგორც ტახტის პრეტენდენტი. 1284 წელს, ჰულაგუიანთა სახელმწიფოს ახალმა ილხანმა — აჰმედ თოგუდანმა ტახტიდან ჩამოაგდო და სიკვდილით დასაჯა სულთანი ქეი-ხოსროვ II, რის შემდეგაც მომდევნო სულთნად მასუდ II გამოაცხადა. აჰმედის მემკვიდრემ, არღუნ-ხანმა სელჩუკთა მიწები დაყო და კონია და სასულთნოს დასავლეთი ნაწილის ნახევარი ქეი-ხოსროვ II-ის შვილებს გადასცა. მასუდ II-მ მოკლა გარდაცვლილი სულთნის შვილები და 1286 წელს სასულთნოში დამკვიდრდა. 

1298 წელს, მასუდ II ტახტიდან ჩამოაგდეს და რუმის სულთნის თანამდებობაზე ქეი-ყუბად III დანიშნეს. ახალი სულთანი 1302 წელს, ილხანთა საყაენოში სტუმრობისას, ყაზან-ყაენმა სიკვდილით დასაჯა. ამის შემდეგ, 1303 წელს, მათ კვლავ მასუდ II დააბრუნეს ტახტზე.

1306 წლიდან, მასუდ II და თვით რუმის სასულთნო ისტორიულ წყაროებში აღარ მოიხსენიება.

## ლიტერატურა
* 

## რესურსები ინტერნეტში
* 

## სქოლიო
კატეგორია:რუმის სულთნები
კატეგორია:გარდაცვლილი 1308
კატეგორია:დაბადებული XIII საუკუნე
ბამბუი

**ბამბუი** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 725 მეტრზე. მიეკუთვნება მინას-ჟერაისის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ პიუმის შემადგენლობაში.

2010 წლის მონაცემებით, მოსახლეობა 22 734 ადამიანს შეადგენდა, მოსახლეობის სიმჭიდროვე 15,62 კმ²-ზე. ფართობი 1 455 819 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
Say Yay!

**Say Yay!** () — სიმღერა შესრულებული ესპანელი მომღერალი ბარეის მიერ და დაწერილი ბარბარა რეისაბალის, რუბენ ვილანუივას და ვიქტორ პუა-ვივოს მიერ. სიმღერა წარმოადგენს ესპანეთს ევროვიზიის სიმღერის კონკურსი 2016-ზე. ეს არის პირველი სიმღერა, რომელიც წარადგენს ესპანეთს ევროვიზიაზე და რომელიც არ არის ესპანურ ენაზე. სიმღერა გამოვიდა ციფრული ჩამონატვირთის მეშვეობით 25 იანვარს 2016 წელს, *Gran Sol*-მა ესპანურ iTunes-ში გახდა პირველი.

## სქოლიო
კატეგორია:ევროვიზიის სიმღერები
კატეგორია:2016 წლის სინგლები
GameTrailers

**GameTrailers** (აბრ. GT) — ვიდეო თამაშებისადმი მიძღვნილი ვებსაიტი. GameTrailers -ზე თავსდებოდა ვიდეოები და ტრეილერები ვიდეო თამაშების შესახებ (პერსონალური თამაშები, კონსოლის თამაშები და მობილური თამაშები): კინემატოგრაფიული ვიდეოები, მიმოხილვები, წინასწარი მიმოხილვები, ინტერვიუები დეველოპერებთან, გეიმპლეის ვიდეოები და ა.შ. საიტის მომხმარებლებს, სრულიად უფასოდ და რეგისტრაციის გარეშე ჰქონდათ წვდომა საიტზე განთავსებულ ვიდეოებთან.

მომხმარებელს შესაძლებლობა ჰქონდა GameTrailers-ზე აეტვირთათ ვიდეოები, შექმნათ ბლოგები  და მონაწილეობა მიეღოთ საიტის ფორუმში, შექმნათ ფრაქციები (საზოგადოებები). საიტს გააჩნდა საკუთარი ვირტუალური ვალუტა, (GameTrailers Points-GTP) რომლის გამომუშავება შეიძლებოდა საიტთან  სხვადასხვა ურთიერთქმედებით. მისი მეშვეობით შესაძლებელი იყო როგორც ვირტუალური, ასევე რეალური საქონლის ყიდვა.

2016 წლის 9 თებერვალს Twitter-სა და Facebook-ზე GameTrailers-მა განაცხადა საიტის დახურვის შესახებ.

## ისტორია
GameTrailers დაარსებული იქნა ჯეფრი გროტსის, ბრენდონ ჯონსისა და ჯოშ სლეშერის მიერ 2003 წელს. საიტის აღმსარულებელ დირექტორად დაინიშნა ჯოშ სლეშერი. 2005 წელს საიტი შეიძინა კომპანია MTV Networks-მა.

2007 წლის 12 აგვისტოს კომპანია MTV Networks-მა მოახდინა გართობის განყოფილების რეკონსტრუქცია და საიეტები Ifilm.com და SpikeTV.com შეუერთა Spike.com-ს. ვიცე-პრეზიდენტის თანამდებობაზე დაინიშნა ჯონ სლეშერი, ჯეფრი გროტსი პროდუქციის განვითარები ვიცე-პრეზიდენტად, ხოლო ბრედ ვინტეროსი GameTrailers.com-ის გენერალურ მენეჯერად. .

2014 წლის ივნისში GameTrailers შესყიდული იქნა კმპანია Defy Media-ის მიერ. მოგვიანებით ცნობილი გახდა, რომ ძველი თანამშრომლების 2/3 დაითხოვილ იქნა სამსახურიდან.

2016 წლის 9 თებერვალს Twitter-ზე GameTrailers-მა განაცხადა საიტის დახურვის შესახებ..

## იხილეთ აგრეთვე
*GameSpot
*IGN

## რესურსები ინტერნეტში
* GameTrailers

## სქოლიო
კატეგორია:ვიდეო თამაშების განხილვების საიტები
კატეგორია:Webby Award-ის გამარჯვებულები
ზოე შტრაუბი

**ზოე შტრაუბი** (; დ. 1 დეკემბერი, 1996, ვენა, ავსტრია), ცნობილია, როგორც „ზოე“ () — ავსტრიელი მომღერალი, კომპოზიტორი და მსახიობი. იგი წარადგენს ავსტრიას სიმღერით „Loin d'ici“ ევროვიზიის სიმღერის კონკურსი 2016-ზე.

## ბიოგრაფია 
ზოე შტრაუბი დაიბადა 1996 წლის 1 დეკემბერს ავსტრიის დედაქალაქ ვენაში, მუსიკოსი მშობლების ოჯახში, კრისტოფ სტრაუბის და როუმინა სტრაუბის (დაბადებით ვილფლინგი).

ექვსი წლის ასაკში, იგი გამოვიდა თავისი მშობლების მუსიკალური პროექტში — „ქაღალდის მთვარე“ („Papermoon“), სიმღერით „Doop Doop (Baby Remix)“. ერთ-ერთ მონაწილეთ და 12 თებერვალს 2016 წელს იგი გაიმარჯვა ეროვნული შესარჩევი კონკურსის ფინალში. ამით წარმოადგენს ავსტრიას ევროვიზიის სიმღერის კონკურსი 2016-ზე, სიმღერით „Loin d'ici“ სტოკჰოლმში, შვედეთში.

## სქოლიო
კატეგორია:დაბადებული 1996
კატეგორია:ავსტრიელი კომპოზიტორები
კატეგორია:ავსტრიელი მომღერლები
კატეგორია:ავსტრიელი მსახიობები
კატეგორია:ევროვიზიის კონკურსანტები
კატეგორია:დაბადებული 1 დეკემბერი
კატეგორია:ცოცხალი ადამიანები
კატეგორია:ვენაში დაბადებულები
მინსკის ოლქი

**მინსკის ოლქი** () — ოლქი ცენტრალურ ბელარუსში.

დაარსდა 1938 წლის 15 იანვარს, სსრკ-ს „01.15.1938 ცვლილებების შეტანის შესახებ კონსტიტუციაში“ (ძირითად კანონში) შესაბამისად.

ადმინისტრაციული ცენტრი — ქალაქ მინსკი (რომელიც ოლქის შემადგენლობაში არ შედის).

## გეოგრაფია 
### ტერიტორია 
ოლქის ფართობი ქალაქ მინსკის გარეშე შეადგენს — 39.9 ათას კმ²-ს. ოლქი მდებარეობს ბელარუსის ცენტრალურ ნაწილში. ყველაზე დიდი სიგრძე ჩრდილოეთიდან სამხრეთით - 315 კმ, აღმოსავლეთიდან დასავლეთით - 240 კმ. მთლიანი ტერიტორია, ქალაქ მინსკის ჩეთვლით, შეადგენს 40.2 ათასი კვ. კმ-ს (ბელარუსის მთლიანი ფართობის 19.4%). ოლქის უმაღლესი წერტილია (ასევე ქვეყნის) — ძერჟინსკის მთა  (345 მეტრი ზღვის დონიდან).

### წყლის სისტემა 
უდიდესი მდინარეებია — ბერეზინა, ნემანი და ვილია. არსებობს დაახლოებით 60 დიდი ტბა ფართობით 0.1 კვადრატულ კილომეტრზე მეტით. ყველაზე დიდი ტბაა — ნაროჩი, ფართობით 80 კვ. კმ., მაქსიმალური სიღრმით — 24.8 მ.

### კლიმატი 
მინსკის ოლქის კლიმატი ზომიერად კონტინენტურია. საშუალო ტემპერატურაა იანვარში -6,8&nbsp;°C, ივლისში +17,5&nbsp;°C.

### მცენარეული საფარი 
ოლქის ტერიტორიის დაახლოებით 36% დაფარულია ტყეებით.

## ისტორია 
X საუკუნის დასაწყისიდან ოლქის დღევანდელი ტერიტორია შედიოდა კიევის რუსეთის შემადგენლობაში. ამის შემდეგ ის გახდა ნაწილი პოლოცკის სამთავროს, ხოლო ლიტვის დიდი სამთავროს ფორმირების შემდეგ შედიოდა მის შემადგენლობაში. პოლოცკის სამთავროს და ლიტვის დიდი სამთავროს გაერთიანების შემდეგ გახდა პოლონეთ-ლიტვის თანამეგობრობის ტერიტორიის ნაწილი.

1793 წელს, პოლონეთ-ლიტვის თანამეგობრობის დაშლის შედეგად ტერიტორია შეუერთდა რუსეთს და გახდა მინსკის გუბერნიის ნაწილი. 1921 წელს რუსეთის იმპერიის დაშლი შემდეგ და სამოქალაქო ომის დროს ოლქის დასავლეთი ნაწილი შევიდა პოლონეთის შემადგენლობაში, ხოლო აღმოსავლეთი — საბჭოთა ბელორუსიის.

## ადმინისტრაციული დაყოფა 
მინსკის ოლქი დაყოფილია 22 რაიონად და მოიცავს ერთ ქალაქს რეგიონალური დაქვემდებარების — ჟოდინო. ქალაქი მინსკი არ შედის ოლქის შემადგენლობაში და არის ცალკე ადმინისტრაციულ—ტერიტორიული ერთეული.

## მოსახლეობა 
### ეთნიკური შემადგენლობა 
## ეკონომიკა 
მინსკის ოლქში არსებობს კალიუმის და ქვა-მარილის, ტორფის, თიხის, ქვიშა-ხრეშის მასალების, ქვიშის საბადოები. არსებობს მინერალური წყლები.

ოლქში მუშაობს 411 საწარმო, 122.9 ათასი პერსონალით.

## ლიტერატურა
## რესურსები ინტერნეტში
* მინსკის ოლქი, ქალაქები და სოფლები. ფოტოები
* ოლქების და რაიონების რუკები 
* მინსკის ოლქი (დასახლებული პუნქტები)

## სქოლიო
კატეგორია:ბელარუსის ოლქები
მაშადუ (მინას-ჟერაისი)

**მაშადუ (მინას-ჟერაისი)** () — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ალფენასის შემადგენლობაში.

2010 წლის მონაცემებით, მოსახლეობა 38 688 ადამიანს შეადგენდა, მოსახლეობის სიმჭიდროვე 66.03 კმ²-ზე. ფართობი 38 688 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
ვანის მუნიციპალიტეტის გერბი

**ვანის მუნიციპალიტეტის გერბი** — ვანის მუნიციპალიტეტის სახელმწიფო სიმბოლო დროშასთან ერთად. დამტკიცებულია ვანის  მუნიციპალიტეტის საკრებულოს №4 დადგენილებით, 2016 წლის 4 თებერვალს.

## აღწერილობა
გერბის ფარი გაკვეთილია და იყოფა ორ ნაწილად:

* **I ნაწილი** — ლაჟვარდის ველზე  ქვევით გამოსახულია ვერცხლის სვეტი კაპიტელით, რომელიც კვეთს ფარის კიდეს, ზევით კი ვერცხლის ჰერალდიკური ჯვარი, ვერცხლის რგოლში.
* **II ნაწილი** — მწვანე ველზე ცენტრში გამოსახულია ოქროს საწმისი.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით.

ფარს ქვემოთ მოთავსებულია გერბის დევიზის ვერცხლ-მწვანე ბაფთა, რომლის ვერცხლის ველზე შავით ჩაწერილია გერბის დევიზი — **„ვანი“**.

## რესურსები ინტერნეტში
* ვანის მუნიციპალიტეტის დროშა და გერბი

## სქოლიო
კატეგორია:საქართველოს მუნიციპალური გერბები
კატეგორია:ვანის მუნიციპალიტეტი
ლანჩხუთის მუნიციპალიტეტის გერბი

**ლანჩხუთის მუნიციპალიტეტის გერბი** — ლანჩხუთის მუნიციპალიტეტის სახელმწიფო სიმბოლო დროშასთან ერთად. დამტკიცებულია ლანჩხუთის მუნიციპალიტეტის საკრებულოს №11 დადგენილებით, 2014 წლის 25 ივნისს.

## აღწერილობა
გერბის ფარი გაყოფილია 4 არათანაბარ ნაწილად:

* **I ნაწილი** — მეწამულ ველზე გამოსახულია ოქროს შველი და ვერცხლის ცხრა ქიმიანი ვარსკვლავი.
* **II ნაწილი** — ზურმუხტოვან ველზე გამოსახულია ზეაღმართული ოქროს ხელები ლელოს ოქროს ბურთით.
* **III  ნაწილი** — ვერცხლის ველზე გამოსახული ზურმუხტოვანი მთები.
* **IV ნაწილი** — ლაჟვარდოვან ველს მარჯვნიდან მარცხნივ გადაკვეთს ვერცხლის შვიდი ტალღოვანი სარტყელი.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი. (ციხე-სიმაგრის ფორმის) ნახევრად ღია კარიბჭით.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავად ჩაწერილია დევიზი — **„ლანჩხუთი“**.

## რესურსები ინტერნეტში
* ლანჩხუთის მუნიციპალიტეტის დროშა და გერბი

## სქოლიო
კატეგორია:საქართველოს მუნიციპალური გერბები
კატეგორია:ლანჩხუთის მუნიციპალიტეტი
ჰაისამ იბნ ხალიდი

**ჰაისამ იბნ ხალიდი** — პირველი შირვანშაჰი, შირვანის დამოუკიდებელი მმართველი.

861 წელს, აბასიანთა დინასტიის ხალიფა ალ-მუთავაქილის გარდაცვალების შემდეგ, ჰაისამ I გამოეყო აბასიანთა სახალიფოს, დააარსა მაზიადიდების დინასტია და გახდა დამოუკიდებელი მმართველი. მან შექმნა ძლიერი არმია, რომელიც დაკომპლექტებული იყო 50 000 ქვეითი და 10 000 ცხენოსანი ჯარით. 
ჰაისამ I-ის გარდაცვალების შემდეგ, მომდევნო შირვანშაჰი მისი შვილი — მუჰამედ I გახდა. 

## ლიტერატურა
*  *Минорский, Владимир Фёдорович* История Ширвана и Дербента. — М.,1963.
* *Ашурбейли С.* Государство Ширваншахов. — Б., 1983.

## რესურსები ინტერნეტში
* http://datarule.narod.ru/shirvan.html

## სქოლიო
კატეგორია:შირვანშაჰები
ევდემონი

**ევდემონი** — საქართველოს კათალიკოსი XIII საუკუნეში, ნიკოლოზ III-ის წინამორბედი.

## ლიტერატურა
* „ქართული მწერლობა მეცამეტე საუკუნიდამ მეთექვსმეტე საუკუნემდე“, თბ., 1855, გვ. 2

კატეგორია:საქართველოს კათოლიკოსები
კატეგორია:ქართველი მწერლები
პეტრე ქართველი

**პეტრე ქართველი** (დ. 1190 — გ. 1251) — ქართველი მწერალი, მოღვაწეობდა დემეტრე მეფის დროს.

აღიზარდა ათონის მთაზე, სადაც შეისწავლა ბერძნული და სხვა ენები. დემეტრე მეფის თხოვნით ის დაბრუნდა საქართველოში და გაენათის მახლობლად სასწავლებელიც დააარსა.

## ბიბლიოგრაფია
# „სიტყვა განხორციელებითი ძისა ღვთისა“.
# „მოწამეთა გვირგვინი“, გასამხნევებლად ქართველთა დევნულთა აგარიანთაგან.
# „გიორგი ნაზიანელის სიტყვა“, შეიცავს სულ 186 ტაეპს.
# „საგალობელნი“.
# „ქალწულებისათვის“, ბერძნულიდან ნათარგმნი.
# „დასადგენელნი, საგალობელნი წმინდათა“.

პეტრე ქართველის ნაწერების შესახებ, როგორც სწერს ანტონ კათალიკოსი „წყობილ სიტყვაობაში“, „მას ყოველივე უნდა ენახოს“.

პეტრე ქართველი გარდაიცვალა გაენათის მონასტერში 1251 წელს.

## ლიტერატურა
* „ქართული მწერლობა მეცამეტე საუკუნიდამ მეთექვსმეტე საუკუნემდე“, თბ., 1855, გვ. 2

კატეგორია:ქართველი მწერლები
კატეგორია:დაბადებული 1190
კატეგორია:გარდაცვლილი 1251
ვარჟენ-ბონიტა (მინას-ჟერაისი)

**ვარჟენ-ბონიტა** () — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 768 მეტრზე. მიეკუთვნება მინას-ჟერაისის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ პიუმის შემადგენლობაში.

2010 წლის მონაცემებით, მოსახლეობა 2 163 ადამიანს შეადგენდა, მოსახლეობის სიმჭიდროვე 5,28 კმ²-ზე. ფართობი 409 888 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
ფედერიკო მაიორ სარაგოსა

**ფედერიკო მაიორ სარაგოსა** (; დ. 27 იანვარი, 1934, ბარსელონა, ესპანეთი — გ. 19 დეკემბერი, 2024, მადრიდი, ესპანეთი) — ესპანელი პოლიტიკოსი, მწერალი, პოეტი და საზოგადო მოღვაწე. იუნესკოს გენერალური დირექტორი 1987-1999 წლებში.

## ბიოგრაფია 
დაიბადა 1934 წელს ბარსელონაში. 1956 წელს დაამთავრა კომპუტენსეს უნივერსიტეტი ბიოქიმიის სპეციალობით. 2 წლის შემდეგ აქვე დაიცვა სადოქტორო დისერტაცია ფარმაკოლოგიაში. 30 წლის ასაკში გახდა გრანადის უნივერსიტეტის ბიოქიმიის ფაკულტეტის პროფესორი. 1968-1972 წლებში იყო ამავე უნივერსიტეტის რექტორი. 1973 წლიდან მადრიდის ავტონომიური უნივერსიტეტის ბიოქიმიის პროფესორია. 1974 წელს დააარსა სევერო ოჩოას სახელობის მოლეკულური ბიოლოგიის ცენტრი.

### პოლიტიკური კარიერა 
სხვადასხვა დროს ეკავა მაღალი თანამდებობები საკანონმდებლო და აღმასრულებელ ხელისუფლებაში: ესპანეთის განათლებისა და მეცნიერების მინისტრის მოადგილე (1974-1975 წწ.), ესპანეთის მთავრობის მეთაურის მრჩეველი (1977-1978 წწ.), ესპანეთის პარლამენტის დეპუტატი გრანადის საარჩევნო ოლქიდან  (1977-1978 წწ.), განათლებისა და მეცნიერების მინისტრი (1981-1982 წწ.), ევროპის პარლამენტის დეპუტატი ესპანეთიდან (1987-1989 წწ.). 

1978 წლიდან იუნესკოს გენერალური მდივნის მოადგილეა, ხოლო 1987-1999 წლებში გენერალური დირექტორი. 1997 წელს მისი ინიციატივით და იუნესკოს პატრონაჟით თბილისში გაიმართა პირველი მსოფლიო საყმაწვილო დელფიადა.

## რესურსები ინტერნეტში
* ფედერიკო მაიორ სარაგოსა ესპანეთის დეპუტატთა კონგრესის საიტზე  
* ფედერიკო მაიორ სარაგოსა იუნესკოს საიტზე
* Federico Mayor Zaragoza 
* ფედერიკო მაიორ სარაგოსას სტატიები 

## სქოლიო
კატეგორია:ესპანელი პოლიტიკოსები
კატეგორია:იუნესკოს გენერალური დირექტორები
კატეგორია:დაბადებული 1934
კატეგორია:ესპანელი პოეტები
კატეგორია:ესპანელი მწერლები
კატეგორია:დაბადებული 27 იანვარი
კატეგორია:გარდაცვლილი 2024
კატეგორია:გარდაცვლილები
დოროთეოზ I

**დოროთეოზ I**, *დოროთეოს*, *დოსითეოზ* — საქართველოს კათოლიკოს-პატრიარქი 1360-იან წლებში. 

ბერი ეგნატაშვილისა და ვახუშტი ბატონიშვილის მიხედვით დოროტეოზმა ტახტი დაიკავა ბასილი V-ის შემდეგ. დოროთეოზ I მოხსენიებულია კათალიკოს ბასილ VI-ის მიერ 1516-1535 წლებში გაცემულ წყალობის სიგელში.

## ლიტერატურა
კატეგორია:საქართველოს კათოლიკოს-პატრიარქები
კატეგორია:XIV საუკუნის ქართველები
მუჰამედ I (შირვანი)

**მუჰამედ I** — მეორე შირვანშაჰი, შირვანის დამოუკიდებელი მმართველი, ჰაისამ იბნ ხალიდის შვილი.
იგი შირვანშაჰი მამის გარდაცვალების შემდეგ გახდა. ისტორიულ წყაროებში, მის შესახებ მხოლოდ ეს ინფორმაციაა მოცემული: 

## ლიტერატურა
*  *Минорский, Владимир Фёдорович* История Ширвана и Дербента. — М.,1963.
* *Ашурбейли С.* Государство Ширваншахов. — Б., 1983.

## სქოლიო
კატეგორია:შირვანშაჰები
არსენი (აფხაზეთის კათოლიკოსი)

**არსენი** (დ. 1330 — გ. 1394) — დასავლეთ საქართველოს (აფხაზეთის) კათოლიკოსი XIV საუკუნეში.

ანტონ კათალიკოსი მასზე წერდა, რომ მისმა მშვენიერმა თქმამ ეკლესია განამშვენაო.

## ბიბლიოგრაფია
# „საკადრისი“, თარგმნილია ბერძნულიდან.
# „იმერეთის მეფეთა ცხოვრება“.
# „ღვთისმშობლის ცხოვრება“.
# „მღვდელთმთავრის ხელდასხმა“.
# „შესამოსლის განმარტება“.
# „ლიტურგიის კონდაკი“, თარგმნილია ბერძნულიდან.
# „ქორის კარაბადინი“.

## ლიტერატურა
* „ქართული მწერლობა მეცამეტე საუკუნიდამ მეთექვსმეტე საუკუნემდე“, თბ., 1855, გვ. 16

კატეგორია:დასავლეთ საქართველოს კათოლიკოსები
კატეგორია:ქართველი მწერლები
კატეგორია:დაბადებული 1330
კატეგორია:გარდაცვლილი 1394